el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el es en en el en el el el el el el el el el el el el el zh el en el en el en el en el zh el en el zh el en el zh el zh el zh el en el en el en el el el el el en el el el el el en el en
Διεθνή Αθλητικά Νέα | Διεθνή Ποδοσφαιρικά ΝέαLA LIGAΚαρέ - καρέ η ιστορική μέρα της μεταγραφής του Ρονάλντο στη Γιουβέντους...
Η ιστορική μεταγραφή του Ρονάλντο στην Γιουβέντους επισφραγίστηκε στη Μεσσηνία και συγκεκριμένα στο Costa Navarino.
Εκεί, έφτασε ο πρόεδρος της ιταλικής ομάδας, Αντρέα Ανιέλι, ο οποίος συναντήθηκε με τον Πορτογάλο για να πέσουν οι υπογραφές.
Η «As» δημοσίευσε φωτογραφίες από την ιστορική αυτή μέρα, με τον Ρονάλντο να χαλαρώνει πριν το deal παίζοντας με το γιο του, έχοντας στο πλευρό του εκτός από τη σύντροφό του Τζορτζίνα και τη μητέρα του. Στις φωτογραφίες θα δείτε επίσης το ελικόπτερο (λογικά του Ανιέλι) αλλά και τους ανθρώπους ασφαλείας του ξενοδοχείου που ήταν σε εγρήγορση τις μέρες παραμονής του Πορτογάλου σούπερ σταρ.
Ρεπορτάζ για τον Ρονάλντο έχει και το Εθνος. Ο Πορτογάλος σούπερ σταρ έφτασε στην περιοχή της Μεσσηνίας και την πολυτελή ξενοδοχειακή μονάδα «Costa Navarino» της Πύλου για να περάσει ευχάριστα της διακοπές του πριν από ακόμα μία απαιτητική σεζόν. Μάλιστα, είχε καταστρωθεί «ειδικό σχέδιο» μέσω καθημερινών συσκέψεων προκειμένου ο Κριστιάνο να προστατευτεί από τα αδιάκριτα βλέμματα, πόσο μάλλον από την στιγμή που οι μεταγραφικές εξελίξεις τον έφερναν στο επίκεντρο του ποδοσφαιρικού ενδιαφέροντος.
Πολλοί ένοικοι του ξενοδοχείου έδωσαν πραγματικές μάχες για να αποτυπώσουν φωτογραφικά στιγμιότυπα της διαμονής του, τρέχοντας μέσα από θάμνους και παρτέρια για ένα μοναδικό αυτόγραφο! Αντίπαλοι των προσπαθειών τους βέβαια οι εργαζόμενοι του ξενοδοχείου οι οποίοι είχαν αποκλειστική αρμοδιότητα να κάνουν απαρατήρητη την διαμονή του Ίβηρα άσου, δίχως οι ίδιοι να μπορούν να βγάλουν προσωπικές φωτογραφίες μαζί του μιας και η αρχή της εχεμύθειας είναι απαράβατη.
Χαρακτηριστικό μάλιστα ήταν το… κυνήγι Ιταλών στελεχών της ασφαλιστικής εταιρείας Allianz που όταν εντόπισαν τον Ρονάλντο θέλησαν να έχουν μαζί του φωτογραφικά σουβενίρ και να… αλιεύσουν λαβράκι για την διαφαινόμενη προ μερικών ημερών μετακόμισή του στην «Γηραιά Κυρία». Οι πληροφορίες άλλωστε αναφέρουν ότι σε δύο περιπτώσεις τον «ξεσπίτωσαν» αναγκάζοντάς τον να αποχωρήσει από το δείπνο του, με τον 34χρονο σούπερ σταρ πάντως να κατανοεί πως λόγω της καταγωγής πολλών από το Τορίνο η «τρέλα» προς το πρόσωπό του υπήρξε φυσιολογική.
Η παρασκηνιακή κορύφωση της μεταγραφής βέβαια έγινε την Τρίτη (10/7) όταν ο πρόεδρος της Γιουβέντους, Αντρέα Ανιέλι, μαζί με την σύντροφό του Ντενίζ Ακανίν πραγματοποίησαν ταξίδι-αστραπή στην Καλαμάτα και την «Βίλα Μεθώνη» καταφτάνοντας στην σουίτα του Κριστιάνο των 630 τετραγωνικών μέτρων για τις τελικές λεπτομέρειες της συμφωνίας, που στην συνέχεια της ημέρας έφεραν τις επίσημες ανακοινώσεις.
Συνολικά πάντως, ο Κριστιάνο είχε μία άκρως… ζουμερή παρουσία στην Μεσσηνία στην οποία βρέθηκε και ο Τόνι Κρόος. Μαζί με την σύντροφό του και τον μεγάλο του γιο έφτασαν την Παρασκευή κατά την διάρκεια του προημιτελικού Βραζιλία-Βέλγιο και ξεχώρισε για την απλότητα και την ευγένειά του. Η μίνι ταλαιπωρία με τους Ιταλούς φιλάθλους «έστειλε» τον Ρονάλντο και στον χώρα Enoteca που ήταν καλύτερα φυλασσόμενος με τον αρχηγό της Εθνικής Πορτογαλίας να… αφήνει το στίγμα του μιας και υπέγραφε σε κάθε χρέωση υπηρεσιών ως «CR7».
Τέλος, έπαιξε και λάτρεψε το μπόουλινγκ ζητώντας να υπάρξει ειδικός χώρος και στο σπίτι του για να περνά χρόνο με τα παιδιά του, ενώ εξέφρασε και την επιθυμία να επισκεφτεί την διάσημη παραλία της «Βοϊδοκοιλιάς». Όσον αφορά την αναχώρησή του από την Μεσσηνία, αυτή εξακολουθεί να είναι «επτασφράγιστο μυστικό».